  Виталий Пронин Конкурс туэ 4-тӥзэ радъяськоз ини. Отчы пыриськыны быгато 18-35 аресъем модельеръёс, дизайнеръёс. Ӵошатскон кык люкетлэсь. Нырысетӥез йылпумъяськиз 10-тӥ мартэ, со заочно амалэн ортчиз. Конкурсэ пыриськыны мылкыд карисьёс асьсэлэсь коллекциоссэс ыстыны кулэ вал конкурсэз радъясьёслы. Ӵапак соос март толэзе быръёзы, кин пыриськоз кыкетӥ люкетаз, со ортчоз Казаньын. Котькудӥз вожвылъяськись аслэсьтыз дӥсьсэ малпа, вашкала калык костюмез, пужыосты лыдэ басьтыса. Конкурсын ньыль номинация: котькуд нуналлы тупась дӥсь, шулдыръяськонлы тупась дӥськут, туала бигер костюм но фэнтези костюм. Вожвылъяськисьёслы лэземын кык номинацие (быдэн вить костюмен) пыриськыны. Галина Савина  